Saadaval on nii tavalisi kaitseümbruseid kui ka väga peeneid ja luksuslikke ridiküle. Isegi Karl Lagerfeld on disaininud telefoni käekoti, mis on loodud just iPhone 6-le.
Apple peab teatavasti homme õhtul tooteürituse, kuid mida täpselt seal esitleb ja mis järgmise telefoni mudelinumber on, pole teada.
Sellest hoolimata on Hiinas juba valmis järgmise iPhone lisavarustus. Kuidas see toodetud on? Asi on selles, et messil liigub letil ja leti all hunnik iPhone 6 telefone, mille järgi ongi lisavarustus tehtud.
Tõsi küll, need pole toimivad telefonid, vaid plastmassist koopiad. Kuid telefonid kannavad päris Apple'i logo ja neil on isegi toimiv kodunupp.
Vaata galeriist: